Í Grunnskóla Borgarfjarðar á Kleppjárnsreykjum voru nýverið haldnir svokallaðir fjölgreindarleikar . Leikarnir hafa verið á dagskrá í skólastarfinu síðustu tvo vetur og mælast alltaf vel fyrir . Má eiginlega tala um tvenna leika því annars vegar keppa 1. - 6. bekkur og svo 7. -10. bekkir . Leikarnir eru samvinnuverkefni allra kennara skólans og skipulagðir með þeim hætti að nemendum er skipt upp í hópa þvert á aldurshópa og þeir skipta svo með sér verkum innbyrðis eftir eigin styrkleikum . Síðan er keppt í hinum ýmsu greinum ; íþróttum , bóklegum greinum og list - og verkgreinum með ýmsum þrautum . „ Gaman er að fylgjast með samvinnu í liðunum og hvernig þeir eldri hvetja yngri liðsfélaga sína til dáða . Er óhætt að segja að þessir leikar hafa góð áhrif á liðsandann í skólanum sem skilar sér í betri skólabrag , “ segir Ingibjörg Adda Konráðsdóttir deildarstjóri í GBF .